Twee beseer toe hulle uit bewegende trein valArgieffoto Twee mans, in hul 50’s, het Donderdagmiddag ernstige beserings opgedoen toe hulle naby die Langlaagte-stasie, in die suide van Johannesburg, uit ŉ bewegende trein geval het. Die mans het ongeveer 500 m van die platform af gelê toe paramedici van ER24 by die toneel opgedaag het. Albei was in ŉ ernstige toestand en het verskeie beserings aan hul bene opgedoen. Die pasiënte is na nabygeleë hospitale geneem vir dringende behandeling. Dit is nog nie duidelik wat tot die voorval gelei het nie.